Shane Prince

Shane Prince (sündinud 16. novembril 1992 Rochesteris New Yorgi osariigis) on USA jäähokimängija, kes mängib KHL-i klubis Jekaterinburgi Avtomobilist ründajana vasakäärel.

Aastatel 2009–2012 mängis ta Ontario Hockey League'i klubides Kitchener Rangers ja Ottawa 67's.

2011. aastal valis Ottawa Senators ta NHL-i draftis 61. valikuna. Aastatel 2012–2015 mängis ta American Hockey League'i Ottawa Senatorsi noorteklubis Binghamton Senators. 2015. aastal valiti ta AHL-i tähtede mängule.

NHL-is tegi Prince Ottawa Senatorsi meeskonnas debüüdi 16. veebruaril 2015 mängus Carolina Hurricanesi vastu. Esimese värava lõi ta liigas sama aasta 25. novembril mängus Colorado Avalanche'i vastu. 2016. aasta veebruaris müüdi tema mängijaõigused New York Islandersile.

2018. aasta augustis sõlmis ta lepingu Šveitsi kõrgliiga klubiga HC Davos. Sama aasta novembris liitus ta KHL-i klubiga Novosibirski Sibir. Aastatel 2019–2021 mängis ta KHL-is Minski Dinamo ridades. Hooajal 2020–21 oli Prince Minski Dinamo resultatiivseim mängija (25+24). 2021. aasta mais sõlmis ta kaheaastase lepingu Avtomobilistiga.

Viited

Välislingid 
 Shane Prince KHL.ru lehel
 Shane Prince NHL.com lehel
 Shane Prince hockeydb.com lehel

Ameerika Ühendriikide jäähokimängijad
Ottawa Senatorsi mängijad
New York Islandersi mängijad
HK Novosibirski Sibiri mängijad
HK Minski Dinamo mängijad
Jekaterinburgi Avtomobilisti mängijad
Sündinud 1992